
AVIZ

asupra propunerii legislative privind  reglementarea relaţiilor de muncă (Codul Muncii)

Cu adresa nr. 369 din 12.11.2001, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reglementarea relaţiilor de muncă (Codul Muncii).

In urma examinării, în şedinţa din data de 30.01.2002, Comisia pentru buget, finanţe şi bănci, cu unanimitate de voturi, a hotărât respingerea din următoarele considerente:

Propunerea legislativă preluând fără o temeinică analiză reglementări din proiectul de Cod al muncii – varianta noiembrie 1999 – conţine dispoziţii care nu sunt corelate cu legislaţia specială privind sindicatele, patronatele, contractele colective de muncă, soluţionarea conflictelor de muncă etc. Titlul 3 “Formarea profesională” încalcă prevederile Legii învăţământului nr. 84/1995.

În conformitate cu programul de Guvernare şi Programul legislativ pe perioada 2001 – 2004, Ministerul Muncii şi Solidarităţii Sociale a elaborat un proiect de lege având ca obiect reglementarea relaţiilor de muncă, în colaborare cu experţii confederaţiilor sindicale şi patronale reprezentative la nivel naţional.

